Itziar Irazabal

Itziar Irazabal Aguirre (Iurreta, 1966ko uztailaren 9a) gizarte ekintzailea, euskaltzale, feminista, euskal kulturaren defendatzaile eta nazioarteko lankidetzaren bidez justizia, giza eskubide, berdintasuna, eta kalitatezko zerbitzu publikoen defendatzailea da.

 Bizitza 
Itziar Irazabal Iurretan jaio zen, eta bere lehen ikasketak Durangoko Santa Susana eta San Antonio ikastetxeetan egin zituen. UNED Urrutiko Heziketarako Nazio-Unibertsitatetik Heziketa Sozialean diplomatura jaso zuen.

 Ibilbidea 
Gerediaga elkartean, aritu zen lanean hainbat urtez, gehienbat Durangoko azokako katalogoaren prestaketan eta komunikazio eta kanpo harremanetarako arduradun bezala.

2010etik aurrera, Deustuko Aldaika elkartean (irabazi-asmorik gabeko elkartea) lanean dago, kudeaketa lanetan. Elkarte honek Bilboko lehen barrutian lan egiten du, udaletxeko gizarte ekintzarekin eta baita gazteria sailarekin ere. Bere helburu nagusia adin txikikoen, gazteen eta euren familien garapen pertsonala eta soziala bultzatzea da. Beti begirada komunitario batetik. 

Eusko Jaurlaritzaren Euskadiko Gazteak Lankidetzan programa koordinatzen duen taldeko kide ere bada. Kooperante gisa, 1995ean joan zen lehen aldiz Ekuadorrera, eta gero Erdialdeko Amerika guztian kooperazioko bidaia askotan parte hartu du.  2003tik medicusmundi Bizkaiako (MMB) bazkide da. Gobernuz kanpoko erakunde honen eginbeharra mundu guztian osasunaren alde lan egitea da, eta osasuna eskubide moduan ikustea mundu osoan publikoa eta dohainik izanik. Elkarteko Zuzendaritza Batzordeko kidea da 2004tik, eta gizarte eraldaketarako hezkuntzako eta komunikatzeko eleduna izan da. Gainera, medicusmundi Bizkaiaren presidente izan zen 2012tik 2022ra. Era berean, FAMMEren Kontseilu Betearazleko kide izan da 2005etik 2012ra, eta berriro 2020tik aurrera, presidenteordea izanik 2023tik.

2025eko azaroaren 15ean Zaragozan Espainiako Medicus Mundi Elkarteen Federazioak (FAMME) Kontseilu Betearazlea berritu zuen, eta Batzar Nagusiak Itziar Irazabal hautatu zuen presidente berria izateko.

Bizkaia Irratiko tertuliakidea ere bada, “Goizeko Izarretan” programan, batez ere gizarte gaiak jorratzen direnean.

Feminismoarekin lotura sakonduz, 2025 urtetik Iurretako Anderebide elkarteko zuzendaritza batzordeko kidea da.

 Erreferentziak 

 Kanpo estekak 

 Itziar Irazabal, medicusmundi Bizkaia Biba Zuek! elkarrizketa 2024-09-17

Kategoria:Iurretarrak
Kategoria:Emakume ekintzaileak
Kategoria:Gizarte-langileak
Kategoria:Kooperanteak
Kategoria:Feministak